CELEX: 31994R3298
Language: el
Date: 1994-12-21
Title: Κανονισμός (ΕΚ) αριθ. 3298/94 της Επιτροπής της 21ης Δεκεμβρίου 1994 για τη θέσπιση λεπτομερών μέτρων που αφορούν το σύστημα κατανομής των δικαιωμάτων διαμετακόμισης (οικοσημείων) για βαρέα φορτηγά οχήματα διερχόμενα από την Αυστρία όπως θεσπίστηκε από το άρθρο 11 του πρωτοκόλλου αριθ. 9 της πράξης προσχώρησης της Νορβηγίας, της Αυστρίας, της Φινλανδίας και της Σουηδίας

Avis juridique important

|

31994R3298

Κανονισμός (ΕΚ) αριθ. 3298/94 της Επιτροπής της 21ης Δεκεμβρίου 1994 για τη θέσπιση λεπτομερών μέτρων που αφορούν το σύστημα κατανομής των δικαιωμάτων διαμετακόμισης (οικοσημείων) για βαρέα φορτηγά οχήματα διερχόμενα από την Αυστρία όπως θεσπίστηκε από το άρθρο 11 του πρωτοκόλλου αριθ. 9 της πράξης προσχώρησης της Νορβηγίας, της Αυστρίας, της Φινλανδίας και της Σουηδίας  

Επίσημη Εφημερίδα αριθ. L 341 της 30/12/1994 σ. 0020 - 0036 Φινλανδική ειδική έκδοση: Κεφάλαιο 7 τόμος 5 σ. 0189  Σουηδική ειδική έκδοση: Κεφάλαιο 7 τόμος 5 σ. 0189 

ΚΑΝΟΝΙΣΜΟΣ (ΕΚ) αριθ. 3298/94 ΤΗΣ ΕΠΙΤΡΟΠΗΣ της 21ης Δεκεμβρίου 1994 για τη θέσπιση λεπτομερών μέτρων που αφορούν το σύστημα κατανομής των δικαιωμάτων διαμετακόμισης (οικοσημείων) για βαρέα φορτηγά οχήματα διερχόμενα από την Αυστρία όπως  θεσπίστηκε από το άρθρο 11 του πρωτοκόλλου αριθ. 9 της πράξης προσχώρησης της Νορβηγίας, της Αυστρίας, της Φινλανδίας και της ΣουηδίαςΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Κοινότητας,  την πράξη προσχώρησης, της Νορβηγίας, της Αυστρίας, της Φινλανδίας και της Σουηδίας, και ιδίως το άρθρο 11 παράγραφος 6 και το παράρτημα 4 του πρωτοκόλλου αριθ. 9,  Εκτιμώντας:  ότι το πρωτόκολλο αριθ. 9 προβλέπει ειδικό καθεστώς που αφορά τη διαμετακόμιση βαρέων φορτηγών οχημάτων μέσω του αυστριακού εδάφους που βασίζονται σε σύστημα κατανομής των δικαιωμάτων διαμετακόμισης (οικοσημεία)- ότι αυτό το καθεστώς αντικαθίσταται, από  την ημερομηνία προσχώρησης, από το σύστημα κατανομής οικοσημείων που έχει θεσπιστεί με τον κανονισμό (ΕΟΚ) αριθ. 3637/92 του Συμβουλίου (1)- ότι η Επιτροπή πρέπει να εγκρίνει αναλυτικά μέτρα εφαρμογής, όσον αφορά τις διαδικασίες σχετικά με το σύστημα οικοσημείων και την κατανομή οικοσημείων- ότι, σύμφωνα με το άρθρο 11, παράγραφος 6 του πρωτοκόλλου αριθ. 9, τα σχετικά μέτρα πρέπει να διασφαλίζουν τη διατήρηση της ισχύουσας κατάστασης για τα υφιστάμενα κράτη μέλη, η οποία προκύπτει από την εφαρμογή του κανονισμού (ΕΟΚ) αριθ. 3637/92 και της  Διοικητικής Συμφωνίας (2), που υπογράφηκε στις 23 Δεκεμβρίου 1992 η οποία καθορίζει την ημερομηνία θέσεως σε ισχύ και τις λεπτομέρειες εφαρμογής του συστήματος οικοσημείων, που προβλέπεται στη συμφωνία για τις διαμετακομιστικές μεταφορές- ότι η Επιτροπή πρέπει να εγκρίνει λεπτομερή μέτρα που αφορούν εκκρεμώντα τεχνικά ζητήματα τα οποία σχετίζονται με το σύστημα οικοσημείων, όπως προβλέπεται στην κοινή δήλωση αριθ. 18- ότι το παράρτημα 4 του πρωτοκόλλου αριθ. 9 πρέπει να προσαρμοστεί ώστε να λαμβάνει υπόψη διαμετακομιστικές διελεύσεις που εκτελούνται από βαρέα φορτηγά οχήματα, τα οποία είναι ταξινομημένα στη Φινλανδία, τη Νορβηγία και τη Σουηδία, βάσει ενδεικτικών  τιμών για τις αντίστοιχες χώρες οι οποίες υπολογίζονται σύμφωνα με τον αριθμό των διαμετακομιστικών διελεύσεων του 1991 και σταθερής τιμής των εκομπών NOx στα 15,8 γραμμάρια NOx/kw- ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής η οποία ιδρύεται δυνάμει του άρθρου 16 του πρωτοκόλλου αριθ. 9,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:   1. Διοικητικές διατάξεις   Άρθρο 1  1. O οδηγός φορτηγού οχήματος πρέπει να φέρει μαζί του σε κάθε διαμετακομιστική διέλευση και να επιδεικνύει κάθε φορά που ζητείται κάτι τέτοιο από τα αρμόδια όργανα ελέγχου τυποποιημένο και πλήρως συμπληρωμένο έντυπο ή αυστριακή βεβαίωση  σχετικά με την εξόφληση των οικοσημείων που απαιτούνται για τη συγκεκριμένη διαδρομή, σύμφωνο προς το υπόδειγμα του παραρτήματος Α της παρούσας συμφωνίας (το οποίο στο εξής καλείται "δελτίο οικοσημείων").  Το έντυπο που περιλαμβάνεται στο παράρτημα Α της παρούσας συμφωνίας παραδίδεται από τις αρμόδιες αυστριακές αρχές κατά την εξόφληση του ποσού που προκύπτει από το κόστος κατασκευής και αποστολής του εντύπου και των οικοσημείων.  2. Ο οδηγός φορτηγού οχήματος ταξινομημένου μετά την 1η Οκτωβρίου 1990 πρέπει επίσης να φέρει τυποποιημένο έγγραφο COP (Conformity of Production - τιμή πιστότητας παραγωγής), σύμφωνα με το παράρτημα Β της παρούσας συμφωνίας, προς πιστοποίηση των  εκπομπών NOx του φορτηγού οχήματος και να το επιδεικνύει όταν του ζητηθεί. Για τα φορτηγά οχήματα που ταξινομήθηκαν για πρώτη φορά πριν από την 1η Οκτωβρίου 1990, καθώς και για εκείνα για τα οποία δεν προσκομίζεται πιστοποιητικό, ορίζεται ως τιμή COP η  τιμή 15,8 g/kw.  Τα κράτη μέλη κοινοποιούν στην Επιτροπή γραπτώς τις εθνικές αρχές που είναι εξουσιοδοτημένες για την έκδοση των εν λόγω πιστοποιητικών.  3. Οι διαμετακομιστικές διελεύσεις που εκτελούνται υπό με τις περιστάσεις που απαριθμούνται στο παράρτημα Γ ή εκτελούνται βάσει άδειας CEMT, απαλάσσονται από το σύστημα οικοσημείων.   Άρθρο 2  1. Στο δελτίο οικοσημείων επικολλάται και ακυρώνεται ο απαιτούμενος αριθμός οικοσημείων. Τα οικοσημεία ακυρώνονται με τη θέση υπογραφής κατά τέτοιον τρόπο, ώστε αυτή να εκτείνεται τόσο στα οικοσημεία όσο και στο έντυπο που φέρει τα εν λόγω  οικοσημεία. Αντί για υπογραφή, είναι δυνατόν να τίθεται το αποτύπωμα σφραγίδας.  2. Μέχρι τις 31 Δεκεμβρίου 1996, το εν λόγω δελτίο οικοσημείων, πλήρως συμπληρωμένο και με επικολλημένο τον απαιτούμενο αριθμό οικοσημείων, παραδίδεται κατά την είσοδο του οχήματος στο έδαφος της Αυστρίας στα αρμόδια όργανα ελέγχου, τα οποία επιστρέφουν  αντίγραφο του εντύπου καθώς και απόδειξη πληρωμής των τελών.  Όταν πρόκειται για βαρύ φορτηγό όχημα ταξινομημένο στην Αυστρία και κατά την είσοδο και την έξοδο από την Ιταλία ή τη Γερμανία, η απόδειξη πληρωμής πρέπει να επιδεικνύεται, μαζί με το έγγραφο COP, στα αρμόδια όργανα ελέγχου του κράτους μέλους. Αντίγραφο  της απόδειξης πληρωμής πρέπει να παραδίδεται στις τελωνειακές αρχές κατά την είσοδο.  Ειδικά οικοσημεία χρησιμοποιούνται για τα ταξινομημένα στην Αυστρία βαρέα φορτηγά οχήματα που εκτελούν διαμετακομιστικές διελεύσεις προς ή από την Ιταλία ή διελεύσεις που συνεχίζονται στη Γερμανία μετά τη διέλευση μέσω Αυστρίας. Η χρήση τους  καταγράφεται στην απόδειξη πληρωμής.  Τα κράτη μέλη μπορούν να προβαίνουν στους σχετικούς ελέγχους σε διαφορετικό σημείο εκτός των συνόρων.  3. Σε περίπτωση αλλαγής ρυμουλκού κατά τη διάρκεια της διαμετακόμισης εξακολουθεί να ισχύει η απόδειξη πληρωμής που είχε εκδοθεί κατά την είσοδο και ο οδηγός πρέπει να τη φέρει μαζί του. Εφόσον η τιμή COP του νέου ρυμουλκού υπερβαίνει την αναφερόμενη  στο έντυπο, επικολλώνται σε νέο δελτίο πρόσθετα οικοσημεία, τα οποία επικολλώνται και ακυρώνονται κατά την έξοδο από τη χώρα.  4. Για διαλεύσεις που απαιτούν οικοσημεία το έντυπο που αναφέρεται στο άρθρο 1 παράγραφος 1 θα αντικαταστήσει όλα τα αυστριακά έντυπα που χρησιμοποιούνταν μέχρι σήμερα για στατιστικούς σκοπούς μεταφορών.  5. Οι αρμόδιες αρχές των κρατών μελών θα κοινοποιούν τακτικά στην Επιτροπή τον αριθμό των χρησιμοποιημένων οικοσημείων. Τα πρωτότυπα ή αντίγραφα των εντύπων με τα ακυρωμένα οικοσημεία τίθενται, ενδεχομένως, στη διάθεση των επιμέρους εθνικών αρχών ή της  Επιτροπής.   Άρθρο 3  1. Μέχρι τις 31 Δεκεμβρίου 1996 η αυστριακή απόδειξη πληρωμής οικοσημείων για την Ιταλία και τη Γερμανία αναγνωρίζεται ως υποκατάστατο των αδειών που χρησιμοποιούντο προηγουμένως στην Αυστρία, Γερμανία και Ιταλία. Στην Ιταλία τέτοια απόδειξη  πληρωμής θα αντικαταστήσει το διμερές δελτίο μιας απλής διέλευσης και στη Γερμανία τη διμερή άδεια μιας διέλευσης με επιστροφή. Για τα φορτηγά οχήματα που είναι ταξινομημένα στην Αυστρία και εξέρχονται από την Ιταλία ένα πλήρως συμπληρωμένο αντίγραφο  του εντύπου που αναφέρεται στο άρθρο 1 παράγραφος 1 με επικολλημένο τον απαιτούμενο αριθμό οικοσημείων για την Ιταλία θα αντικαταστήσει την προβλεπόμενη άδεια.  2. Συνεχείς μεταφορές, κατά τις οποίες πραγματοποιείται η διέλευση των συνόρων της Αυστρίας πρώτα με σιδηρόδρομο είτε στο πλαίσιο συμβατικής σιδηροδρομικής μεταφοράς είτε συνδυασμένης μεταφοράς και αμέσως μετά οδικώς ή το αντίστροφο, δεν θεωρούνται  διαμετακομιστικές διελεύσεις της Αυστρίας κατά την έννοια του άρθρου 1 στοιχείο ε) του πρωτοκόλλου αριθ. 9, αλλά ως διμερείς διελεύσεις κατά την έννοια του άρθρου 1 στοιχείο ζ).  3. Συνεχείς διαμετακομιστικές διελεύσεις μέσω της Αυστρίας που χρησιμοποιούν τους ακόλουθους σιδηροδρομικούς τερματικούς σταθμούς θεωρούνται ως διμερείς διελεύσεις.  Fuernitz/Villach Sued, Sillian, Innsbruck/Hall, Brennersee, Graz.   Άρθρο 4  Τα οικοσημεία φέρουν έντυπη ένδειξη του έτους για το οποίο ισχύουν. Μπορούν να χρησιμοποιούνται μεταξύ της 1ης Ιανουαρίου του έτους για το οποίο ισχύουν και της 31ης Ιανουαρίου του ακόλουθου έτους.   Άρθρο 5  Οι παραβάσεις του πρωτοκόλλου αριθ. 9 ή του παρόντος κανονισμού εκ μέρους οδηγού φορτηγού οχήματος ή επιχειρήσεως, διώκονται βάσει των εκάστοτε εθνικών διατάξεων. Σε περίπτωση επανειλημμένων παραβάσεων, εφαρμόζεται το άρθρο 8 παράγραφος 3 του  κανονισμού (ΕΟΚ) αριθ. 881/92 του Συμβουλίου (3).  2. Η Επιτροπή και οι αρμόδιες αρχές των κρατών μελών παρέχουν, στο πλαίσιο των αρμοδιοτήτων τους αμοιβαία διοικητική συνδρομή κατά την εξακρίβωση και τη δίωξη των παραβάσεων του πρωτοκόλλου αριθ. 9 ή του παρόντος κανονισμού, ιδίως κατά τον έλεγχο της  κανονικής χρήσεως και διάθεσης των εγγράφων που προβλέπονται στο άρθρο 1.  3. Σε περίπτωση κατά την οποία τα δελτία οικοσημείων τα οποία αναφέρονται στο άρθρο 1 δεν προσκομίζονται στα αρμόδια όργανα ελέγχου σύμφωνα με τις διατάξεις του παρόντος κανονισμού, είτε κάποιο από τα εν λόγω έντυπα είναι συμπληρωμένο ανεπαρκώς ή  καταφανώς εσφαλμένα, είτε τα οικοσημεία δεν έχουν επικολληθεί κανονικά, τα αρμόδια όργανα ελέγχου έχουν τη δυνατότητα, τηρώντας την αρχή της αναλογικότητας, να αρνηθούν να επιτρέψουν τη συνέχιση του ταξιδίου.   ΙΙ. Κατανομή των οικοσημείων   Άρθρο 6  1. Αριθμός οικοσημείων ίσος προς το 96,66 % του συνόλου των διαθέσιμων σημείων κατανέμεται μεταξύ των κρατών μελών, σύμφωνα με την κλίμακα κατανομής που περιλαμβάνεται στο παράρτημα Δ.  2. Τα οικοσημεία αυτά τίθενται ετησίως στη διάθεση των κρατών μελών σε δύο δόσεις, η πρώτη πριν από την 1η Οκτωβρίου του προηγούμενου έτους και η δεύτερη πριν από την 1η Μαρτίου του σχετικού με αυτά έτους.  Στην περίπτωση του άρθρου 11 παράγραφος 2 στοιχείο γ) του πρωτοκόλλου αριθ. 9, η δεύτερη δόση μειώνεται κατά τον αριθμό των οικοσημείων που προκύπτει από τον υπολογισμό ο οποίος προβλέπεται στο παράρτημα 5 παράγραφος 3 του πρωτοκόλλου.   Άρθρο 7  1. Oι αρμόδιες αρχές των κρατών μελών θα κατανέμουν τα οικοσημεία που διαθέτουν στους ενδιαφερόμενους φορείς, οι οποίοι είναι εγκατεστημένοι στην επικράτειά τους.  2. Κάθε χρόνο, οι αρμόδιες αρχές των κρατών μελών επιστρέφουν στην Επιτροπή, το αργότερο έως τις 15 Οκτωβρίου, τα οικοσημεία τα οποία, βάσει των διαθέσιμων στοιχείων και των εκτιμήσεων για τη διακίνηση κατά τον τελευταίο μήνα του έτους, δεν αναμένεται  να χρησιμοποιηθούν έως το τέλος του έτους.   Άρθρο 8  1. Τα οικοσημεία που δεν κατανεμήθηκαν μεταξύ των κρατών μελών, σύμφωνα με το άρθρο 6, καθώς και εκείνα που έχουν επιστραφεί στην Επιτροπή, σύμφωνα με το άρθρο 7, συνιστούν κοινοτικό απόθεμα.  2. Τα οικοσημεία του κοινοτικού αποθέματος πρέπει να χορηγούνται από την Επιτροπή στα κράτη μέλη, σύμφωνα με τη διαδικασία που ορίζεται στο άρθρο 16 του πρωτοκόλλου αριθ. 9, τουλάχιστον ένα μήνα πριν από το τέλος του έτους, λαμβάνοντας υπόψη τον τρόπο  με τον οποίο διαχειρίστηκε κάθε κράτος τα οικοσημεία που του είχαν χορηγηθεί, καθώς και τις αντικειμενικές ανάγκες των μεταφορέων κάθε κράτους μέλους, οι οποίες μπορούν, ιδίως, να προσδιορισθούν σύμφωνα με τα ακόλουθα κριτήρια:  - την ειδική κατάσταση της Ελλάδας και της Ιταλίας, όπως αναφέρεται στο παράρτημα Ε,  - τυχόν μειονεκτική θέση εκκίνησης,  - τα προβλήματα που ανακύπτουν από την τεχνική αναβάθμιση του συνόλου των οχημάτων σε σχέση με τις εκπομπές NOx,  - τις γεωγραφικές συνθήκες,  - τα απρόβλεπτα συμβάντα.   ΙΙΙ. Προσαρμογή των στοιχείων των οικοσημείων   Άρθρο 9  Το παράρτημα 4 του πρωτοκόλλου αριθ. 9 στην πράξη προσχώρησης της Νορβηγίας, της Αυστρίας, της Φινλανδίας και της Σουηδίας τροποποιείται ως εξής:   "" ID="1">1995> ID="2">71,7 %> ID="3">16 889 810"> ID="1">1996> ID="2">65,0 %> ID="3">15 311 543"> ID="1">1997> ID="2">59,1 %> ID="3">13 921 726"> ID="1">1998> ID="2">54,8 %> ID="3">12 908 809"> ID="1">1999> ID="2">51,9 %> ID="3">12 225  678"> ID="1">2000> ID="2">49,8 %> ID="3">11 730 998"> ID="1">2001> ID="2">48,5 %> ID="3">11 424 767"> ID="1">2002> ID="2">44,8 %> ID="3">10 533 187"> ID="1">2003> ID="2">40,0 %> ID="3">9 422 488">  IV. Τεχνικά ζητήματα που αφορούν το σύστημα οικοσημείων   Άρθρο 10  Υπό μορφή διευκρίνησης από το άρθρο 11 παράγραφος 2 στοιχείο β) του παραρτήματος 5,παράγραφος 1 του πρωτοκόλλου αριθ. 9, στην περίπτωση οχημάτων που έχουν ταξινομηθεί πριν από την 1η Οκτωβρίου 1990 και των οποίων ο κινητήρας έχει αλλάξει από  την ημερομηνία αυτή, ισχύει η τιμή COP του νέου κινητήρα. Στην περίπτωση αυτή, το πιστοποιητικό που εκδίδεται από την αρμόδια αρχή αναφέρει την αλλαγή του κινητήρα και παραθέτει στοιχεία της νέας τιμής COP για εκπομπές NOx.   Άρθρο 11  Σε περιπτώσεις όπου ρυμουλκό ταξινομημένο σε κράτος μέλος εκτός της Αυστρίας αντικαθίσταται από ρυμουλκό στην Αυστρία κατά τη διάρκεια διαμετακομιστικής διελεύσεως μέσω της Αυστρίας προς την Ιταλία, απαιτείται άδεια διμερούς διελεύσεως μεταξύ  Αυστρίας και Ιταλίας, μέχρι τις 31 Δεκεμβρίου 1996, επιπλέον της αποδείξεως πληρωμής για τη διέλευση από το πρώτο ρυμουλκό.   Άρθρο 12  Οι διαμετακομιστικές διελεύσεις απαλλάσσονται από την καταβολή οικοσημείων, εφόσον πληρούνται οι ακόλουθοι τρεις όροι:  i) μοναδικός σκοπός της διέλευσης είναι η παράδοση καινουργούς οχήματος ή συνδυασμού οχημάτων από τους κατασκευαστές σε τόπο προορισμού που ευρίσκεται σε άλλο κράτος- ii) δεν μεταφέρονται προϊόντα κατά τη διέλευση- iii) το όχημα ή ο συνδυασμός οχημάτων φέρει σχετικά διεθνή έγγραφα ταξινόμησης και πινακίδες εξαγωγής.   Άρθρο 13  Οι διακομιστικές διελεύσεις απαλλάσσονται από την καταβολή οικοσημείων εφόσον αποτελούν την κενή φορτίου διαδρομή διελεύσεως η οποία απαλλάσσεται από την καταβολή οικοσημείων όπως προβλέπεται στο παράρτημα Γ και το όχημα φέρει κατάλληλη  τεκμηρίωση για την απόδειξη των ανωτέρω. Τέτοια κατάλληλη τεκμηρίωση θα είναι είτε:  - μια φορτωτική, ή - μια συμπηρωμένη κάρτα οικοσημείων στην οποία δεν έχουν προστεθεί οικοσημεία ή - μια συμπληρωμένη κάρτα οικοσημείων με οικοσημεία που έχουν κατάλληλα κολληθεί.   Άρθρο 14  1. Αυτό το άρθρο θα εφαρμόζεται στη διαμετακομιστική κυκλοφορία βαρέων φορτηγών οχημάτων με ανώτατο επιτρεπόμενο βάρος άνω των 3,5 τόνων, ταξινομημένων στην Αυστρία μέσω του γερμανικού εδάφους είτε μέσω Bad Reichenhall ("Kleines Deutsches  Eck") ή μέσω του αυτοκινητοδρόμου Inntal-motorway A8/A93 μεταξύ των διασταυρώσεων Bad Reichenhall /αυτοκινητόδρομος και Kiefersfelden ("Grosses Deutsches Eck").  2. Στο σημείο "Kleines Deutsches Eck", η Γερμανία μπορεί να περιορίζει τον αριθμό απλών διελεύσεων αυστριακών φορτηγών οχημάτων στις 4 700 εβδομαδιαίως μέχρι τις 30 Ιουνίου 1995 και στις 2 350 απλές διελεύσεις εβδομαδιαίως μέχρι τις 31 Δεκεμβρίου 1996.   3. Στο σημείο "Grosses Deutsches Eck", η Γερμανία μπορεί μέχρι τις 31 Δεκεμβρίου 1996 να περιορίζει τον αριθμό των απλών διαμετακομιστικών διελεύσεων αυστριακών οχημάτων άλλων εκτός από αυτά που εκτελούνται βάσει των διμερών αδειών κυκλοφορίας ή  διελεύσεων ιδίας πρωτοβουλίας στις 2 350 εβδομαδιαίως.  Από την 1η Ιανουαρίου 1997 θα εξασφαλισθεί η μη διακριτική μεταχείριση των αυστριακών μεταφορέων.  4. Στο σημείο "Kleines Deutsches Eck" η Επιτροπή, πριν από την 1η Οκτωβρίου 1996 και κατόπιν διαβουλεύσεως με την Αυστρία και τη Γερμανία, θα επανεξετάσει την ανάγκη και την αποτελεσματικότητα αυτού του καθεστώτος με σκοπό τη θέσπιση ενός συστήματος μη  διακριτικής μεταχείρισης το οποίο θα βασίζεται σε περιβαλλοντικά κριτήρια και ηλεκτρονικούς ελέγχους που θα εφαρμοσθούν από την 1η Ιανουαρίου 1997 σε βαρέα φορτηγά οχήματα όπως προβλέπεται στο άρθρο 1 στοιχείο δ) του πρωτοκόλλου αριθ. 9 της πράξης  προσχώρησης της Αυστρίας και η οποία δεν θα επεκταθεί πέραν των περιορισμών που ισχύουν για τη διαμετακομιστική διέλευση βαρέων φοτηγών οχημάτων μέσω του αυστριακού εδάφους.   V. Τελικές διατάξεις   Άρθρο 15  Ο παρών κανονισμός τίθεται σε ισχύ την 1η Ιανουαρίου 1995, με την προϋπόθεση της θέσεως σε ισχύ της πράξης προσχώρησης της Νορβηγίας, της Αυστρίας, της Φινλανδίας και της Σουηδίας.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 21 Δεκεμβρίου 1994.  Για την Επιτροπή Marcelino OREJA Μέλος της Επιτροπής  (1) ΕΕ αριθ. L 373 της 21. 12. 1992, σ. 1.  (2) ΕΕ αριθ. L 373 της 21. 12. 1992, σ. 1.  (3) ΕΕ αριθ. L 95 της 9. 4. 1992, σ. 1.      ANEXO A - BILAG A - ANHANG A - ΠΑΡΑΡΤΗΜΑ Α - ANNEX A - ANNEXE A - ALLEGATO A - BIJLAGE A - ANEXO A   g  g  g  g  g  g  g  g  g  g  g  g    ANEXO B - BILAG B - ANHANG B - ΠΑΡΑΡΤΗΜΑ Β - ANNEX B - ANNEXE B - ALLEGATO B - BIJLAGE B - ANEXO B   g  g  g  g    ΠΑΡΑΡΤΗΜΑ Γ   ΜΕΤΑΦΟΡΕΣ, ΚΑΤΑ ΤΙΣ ΟΠΟΙΕΣ ΔΕΝ ΑΠΑΙΤΟΥΝΤΑΙ ΟΙΚΟΣΗΜΕΙΑ  1. Οι περιστασιακές μεταφορές εμπορευμάτων από και προς αερολιμένες αντί των αεροπορικών μεταφορών.  2. Η μεταφορά αποσκευών με ρυμουλκούμενο από όχημα με κινητήρα, με το οποίο μεταφέρονται συμβατικοί επιβάτες, και η μεταφορά αποσκευών με οχήματα κάθε είδους από και προς αερολιμένες.  3. Η μεταφορά ταχυδρομείου.  4. Η μεταφορά οχημάτων που έχουν υποστεί βλάβη ή οχημάτων που χρήζουν επισκευής.  5. Η μεταφορά απορριμμάτων και αστικών αποβλήτων.  6. Η μεταφορά σφαγίων και ζωικών υπολειμμάτων.  7. Η μεταφορά μελισσών και γόνου ψαριών.  8. Η μετακομιδή σορού.  9. Η μεταφορά αντικειμένων και έργων τέχνης για εκθέσεις ή για διαφημιστικούς σκοπούς.  10. Η περιστασιακή μεταφορά εμπορευμάτων, εκτός από εκείνη που πραγματοποιείται για διαφημιστικούς ή εκπαιδευτικούς σκοπούς.  11. Η πραγματοποίηση μετακομίσεων από επιχειρήσεις που διαθέτουν αντίστοιχο ειδικευμένο προσωπικό και εξοπλισμό.  12. Η μεταφορά συσκευών, εξαρτημάτων και ζώων από ή προς θέατρα, εγκαταστάσεις μουσικής κινηματογράφου, αθλητικές εγκαταστάσεις και ιπποδρόμια, εκθέσεις ή εμποροπανηγύρεις, καθώς και από ή προς θαλάμους ραδιοφωνίας, κινηματογράφου ή τηλεόρασης.  13. Η μεταφορά ανταλλακτικών για θαλάσσια σκάφη ή αεροσκάφη.  14. Η μεταφορά κενού φορτίου φορτηγού οχήματος που προορίζεται για εμπορευματικές μεταφορές, το οποίο πρόκειται να αντικαταστήσει όχημα που διέκοψε τη διαμετακόμιση, καθώς και η συνέχιση της μεταφοράς με το όχημα υποκατάστασης και με χρήση της αδείας  που είχε εκδοθεί για το αρχικό όχημα.  15. Η μεταφορά ειδών ιατρικής περίθαλψης, για την παροχή βοήθειας σε περιπτώσεις έκτακτης ανάγκης (ιδίως σε περιπτώσεις φυσικών καταστροφών).  16. Η μεταφορά εμπορευμάτων υψηλής αξίας (π.χ. πολυτίμων μετάλλων) με ειδικά οχήματα που συνοδεύονται από την αστυνομία ή από άλλες δυνάμεις ασφαλείας.     ΠΑΡΑΡΤΗΜΑ Δ    ΚΛΙΜΑΚΑ ΚΑΤΑΝΟΜΗΣ ΤΩΝ ΟΙΚΟΣΗΜΕΙΩΝ  "" ID="1">Αυστρία> ID="2">214 800"> ID="1">Βέλγιο> ID="2">32 500"> ID="1">Δανία> ID="2">40 500"> ID="1">Γερμανία> ID="2">482 500"> ID="1">Ελλάδα> ID="2">60 500"> ID="1">Ισπανία> ID="2">1 200"> ID="1">Φινλανδία>  ID="2">4 600"> ID="1">Γαλλία> ID="2">5 000"> ID="1">Ιρλανδία> ID="2">1 000"> ID="1">Ιταλία> ID="2">510 000"> ID="1">Λουξεμβούργο> ID="2">5 000"> ID="1">Κάτω Χώρες> ID="2">123 500"> ID="1">Πορτογαλία> ID="2">400"> ID="1">Σουηδία> ID="2">7 500">  ID="1">Ηνωμένο Βασίλειο> ID="2">8 500"> ID="1">Σύνολο > ID="2">1 497 500">    ΠΑΡΑΡΤΗΜΑ Ε   ΕΙΔΙΚΗ ΚΑΤΑΣΤΑΣΗ ΠΟΥ ΑΝΑΦΕΡΕΤΑΙ ΣΤΟ ΑΡΘΡΟ 8 ΠΑΡΑΓΡΑΦΟΣ 2  Από το κανονικό απόθεμα που αντιπροσωπεύει 3,34 % του συνολικού αριθμού οικοσημείων, ένα τμήμα που αντιστοιχεί κατά προσέγγιση στις 5 430 μονάδες του παραρτήματος Δ, καταρχήν χορηγείται, κατά  προτεραιότητα και σύμφωνα με την αναλογία κατανομής του παραρτήματος Δ, στην Ελλάδα και στην Ιταλία. Επιπλέον, καταβάλλονται όλες οι απαραίτητες προσπάθειες προκειμένου να διασφαλιστεί ότι το μερίδιο οικοσημείων που χορηγείται στην Ελλάδα λαμβάνει  επαρκώς υπόψη τις ελληνικές ανάγκες.